### 14.    Beslutning om fremtidigt 10. klassetilbud i Høng

**Åbent**

Sagsnr.: 326-2012-102453     J.nr.: 17.00.00           Dokumentnr.:
326-2016-135479

**Sagstype**

Beslutning.

**Resume og sagens baggrund**

Der har på nuværende tidspunkt eksisteret et 10.
klassestilbud ved skolerne i Høng i næsten to år, og tilbuddet er nu blevet
evalueret. Der er aktuelt tilmeldt 7 elever til næste skoleår. Ved oprettelsen
af tilbuddet blev et elevtal under 18 vurderet til at være for få elever til at
understøtte det faglige og sociale læringsmiljø. Høng Skole samt
samarbejdspartnerne på [adresse] og [adresse] og HF
anbefaler derfor, at tilbuddet ikke videreføres i skoleåret 2016/2017.

**Indstilling**

Fagcenterchef for Børn, Læring og Uddannelse indstiller, at
tilbuddet nedlægges fra skoleåret 2016/2017.

**Behandling**

Børn- og Familieudvalget.

**Sagsfremstilling**

På møde i april 2014 besluttede Børn- og Familieudvalget, at
der fra skoleåret 2014/2015 skulle oprettes et 10. klassestilbud ved skolerne i
Høng.  Formålet med tilbuddet har været at styrke elevernes uddannelsesparathed
og give dem kendskab til den undervisningsform, det miljø og de krav, der
stilles på en ungdomsuddannelse. Det var ligeledes intentionen at etablere et
attraktivt ungdomsuddannelsesmiljø, der kunne samle flere ungdomsrettede
aktiviteter, hvilket på daværende tidspunkt var muligt på [adresse].
Afslutningsvist var det centralt, at tilbuddet skulle stille et alternativ til
de elever, der vælger 10. klassestilbuddet i Slagelse.

Tilbuddet om 10. klasse i Høng har nu været i drift i snart
to skoleår.

Konkret har eleverne haft deres faste base på [adresse],
hvor der er ansat en afdelingsleder. Eleverne har desuden tilbragt cirka
halvdelen af deres skoledag på en af de to ungdomsuddannelser Landbrugsskolen
[adresse] og [adresse] og HF, blandt andet for at følge en række valgfag.

[adresse] har i samarbejde med Landbrugsskolen Sjælland og
[adresse] og HF evalueret tilbuddet og anbefaler, at tilbuddet ikke
videreføres i skoleåret 2016/2017 på grund af meget få tilmeldte elever. I
evalueringen anbefaler de tre skoler, at der arbejdes på at videreføre
tilbuddet i forbindelse med planlægningen af skoleåret 2017/2018, hvis det ikke
videreføres i kommende skoleår.

Ved oprettelsen af tilbuddet blev det vurderet, at der skal
være minimum 18 tilmeldte elever for at understøtte et tilstrækkeligt fagligt
og socialt læringsmiljø. Børn- og Familieudvalget har ved opstarten af
tilbuddet vurderet, at det skulle igangsættes trods færre elever med henblik på
at sikre en rimelig opstartsfase for tilbuddet.

Nu har tilbuddet været i drift i to år, og der er ikke sket
en stigning i elevtallet. På nuværende tidspunkt er 7 elever tilmeldt til
skoleåret 2016/2017, og det anbefales derfor, at tilbuddet ikke videreføres i
2016/2017. 10. klassestilbuddet i Høng tildeles midler efter skolernes ressourcetildelingsmodel
og vil umiddelbart ikke kunne dække driftsudgifterne for tilbuddet med udgangspunkt
i 12 elever eller derunder.

Hvis tilbuddet ikke videreføres, vil de elever, der har søgt
10. klasse i Høng i kommende skoleår, få tilbudt en plads i [adresse]
andet 10. klassestilbud i Kalundborg.

*Evalueringens resultater*

I evalueringen af 10. klassestilbuddet angiver de tre skoler,
at det første år med tilbuddet generelt var en succes. Det gælder især med
hensyn til, at de 15 elever fik mulighed for at afklare deres
uddannelsesmuligheder. Andet skoleår i 2015/2016 har der været mellem 12-14 elever.
I dette skoleår har mange elever haft andre og større problematikker end
behovet for et afklarende skoleår, og fraværet til valgfagene på
Landbrugsskolen i Høng og [adresse] har været markant højere end i første
år.

Generelt har der i forløbet været et godt samarbejde med de
to ungdomsuddannelser, og kombinationen af undervisningssteder har givet
eleverne et godt indblik i mulighederne for uddannelse.

For at øge elevgrundlaget til tilbuddet har der været gjort
en indsats for at reklamere og orientere om tilbuddet både på lokale skoler
samt via Ungdommens Uddannelsesvejledning Nordvestsjælland. Det har dog ikke
medført en stigning i søgningen til tilbuddet.

**Økonomiske konsekvenser**

Økonomien for 10. klasse i Høng er en del af
ressourcetildelingen på området, og har derfor ingen konsekvenser i forhold til
den samlede ressourceramme.

De øvrige bygningsmæssige forhold hører under Team Ejendom.
Driftsbudgettet for 10. klassetilbuddet i Høng tilfalder Team Ejendom og det
afsatte rengøringsbudget føres tilbage til Økonomi.

Der forventes dog i forbindelse med en omlægning at være en
overgangsperiode med udgifter til afvikling.

**Børn- og Familieudvalgets møde
den 11. maj 2016:**

Der blev stemt om følgende:

Tilbuddet nedlægges for kommende skoleår samt et ønske om en
redegørelse for, hvor der er informeret om tilbuddet.

For stemte:

Carla Steffensen (V), Maja Laursen (V), Nanna Lund (A) og
John Christensen (B)

Imod stemte:

Åbjørn Jørgensen (Ø) og Olga Brandt (O).

Åbjørn Jørgensen (Ø) ønsker, at sagen tages op på næste
udvalgsmøde samt, at der i den mellemliggende periode reklameres for tilbuddet.

Olga Brandt (O) begærer sagen i Kommunalbestyrelsen.

**Økonomiudvalgets møde den 18.
maj 2016:**

Anbefaler Børn- og Familieudvalgets flertalsindstilling.

Jakob Andersen og Selma Henriksen, O, samt Johnnie Petersen
Grethe Schultz, Ø, tog forbehold.

**Bilag**

|  |  |
| --- | --- |
| Evaluering af 10. klassestilbud i [adresse] 326-2016-152835 |
| Sagsfremstilling\_etablering af nyt 10. klassetilbud ved kolerne i Høng\_8. maj  2013.pdf | 326-2016-153612 |
| Sagsfremstilling\_opfølgning på etablering af nyt 10. klassetilbud ved skolerne i Høng\_2. april 2016.pdf | 326-2016-153609 |
| Notat - Opfølgning på etablering af 10.klassetilbud.docx | 326-2013-43372 |
| Notat vedr. etablering af 10. klasse tilbud ved skolerne i Høng.docx | 326-2012-443579 |